Þær geta lifað í mjög súrefnissnauðu umhverfi og þola einnig mikla seltu . Amerísku kamhveljurnar ( Mnemiopsis leidyi ) gefa frá sér flúorljómun á nóttunni . Nýjustu fréttir af amerísku kambhveljunni eru að hennar hefur orðið vart undan ströndum Noregs , en þar er hún komin í mun kaldari sjó en þann sem einkennir hennar venjulegu búsvæði . Það má því segja að það sé aðeins tímaspursmál hvenær hennar verður vart hér á landi . Fylgjast þarf grannt með þessari þróun því hveljurnar gætu valdið miklum spjöllum á lífríkinu við strendur landsins . Auknir skipaflutningar ásamt hlýnandi sjó í kjölfar hækkunar á hitastigi jarðar , eru að öllum líkindum helstu skýringar á aukinni útbreiðslu kambhveljunnar .